На першы погляд, Кукіз дзяжурна трансліруе старыя міфы польскай радыкальнай правай. Гэтая частка польскіх палітыкаў вельмі асцярожна паставілася да вынікаў т. зв. круглага стала ў 1989 годзе — кампрамісу паміж апазіцыяй і камуністамі, якія ў абмен на асабістую бяспеку пагадзіліся на трансфармацыю. Кукіз, як і яго аднадумцы, сцвярджае, што ў выніку пакту ў Польшчы захавалася дэ-факта старая эліта і завуалявана старыя парадкі.